Letecký pohľad na jednotky 5, 6 a 7
**Jadrová elektráreň Kašiwazaki-Kariwa** ((柏崎刈羽原子力発電所 je jadrová elektráreň v prefektúre Niigata v Japonsku.

S celkovým výkonom 7 965 GW a inštalovaným výkonom 8 212 GW je najväčšou jadrovou elektárňou na svete. Vyrobí elektrinu pre 16 miliónov domácností. V roku 2016 bola Kašiwazaki-Kariwa svetovo šiesta najvýkonnejšia elektráreň akéhokoľvek typu. Elektráreň obsahuje sedem blokov. Uvedenie do komerčnej prevádzky prvého bloku bolo v septembri 1985, posledného v júli 1997.

Poloha a výstavba
-----------------

Elektráreň leží „asi 250 kilometrov" severozápadne od hlavného mesta Tokia a je umiestnená na ploche 4,2 km², porovnateľnej so slovenskou vodnou nádržou Sĺňava.

Práca na prvom reaktore začala v roku 1980. V roku 1996 sa elektráreň stala prvá na svete s komerčnou prevádzkou pokročilého varného reaktora (ABWR). Tieto reaktory boli navrhnuté spoločnosťou General Electric a sú generácie III. Používajú nízko-obohatený urán.
Hlavným kontraktorom a dodávateľom troch blokov je Toshiba. Bloky 6 a 7 boli prvé varné bloky v Japonsku certifikované na nové regulačné štandardy japonskej vlády.

Bloky
-----

Elektráreň obsahuje tieto bloky:

| Blok | Typ | Komerčná prevádzka | Výkon | Dodávateľ | Plánované odstavenie |
| --- | --- | --- | --- | --- | --- |
| 1 | BWR | september 1985 | 1 100 MW |  |  |
| 2 | BWR |  | 1 100 MW |  |  |
| 3 | BWR |  | 1 100 MW |  |  |
| 4 | BWR |  | 1 100 MW |  |  |
| 5 | BWR |  | 110 MW |  |  |
| 6 | ABWR | 1996 | 1 356 MW |  |  |
| 7 | ABWR | júl 1997 | 1 356 MW |  |  |

Uzatvorenie
-----------

16. júla 2007 postihlo Prefektúru Niigata zemetrasenie so silou 6,8 stupňa Richterovej stupnice. V elektrárni zemetrasenie spôsobilo požiar a únik rádioaktívneho materiálu. Prevrhli sa tiež nádoby s kontaminovanou vodou, ktorá vytiekla do mora. Predstavitelia elektrárne pripustili, že na tak silné zemetrasenie neboli pripravení čím prispeli k obavám. Inšpekcia Medzinárodnej agentúry pre atómovú energiu v auguste 2007 potvrdila uzatvorenie elektrárne na „niekoľko mesiacov". Nakoniec však boli zavreté až tri roky.

Elektráreň bola uzavretá v roku 2012 po havárii jadrovej elektrárne Fukušima 1. Dôvodom uzávery bola neschopnosť chrániť jadrový materiál a vniknutie neautorizovaného zamestnanca do kritickej časti elektrárne. Pracovník vtedy použil ID iného pracovníka. V roku 2021 prevádzku zakázal japonský jadrový regulátor.

Reštart
-------

Reštart elektrárne bol očakávaný v roku 2021. 27. decembra 2023 japonská vláda zrušila zákaz prevádzky elektrárne. Vláda tiež potvrdila, že operátor TEPCO je kvalifikovaný na prevádzku jadrových elektrární. Prevádzkovateľ však stále potrebuje súhlas prefektúry Niigata, mesta Kašiwazaki a dediny Kariwa. Spoločnosť TEPCO sa vyjadrila, že bude pokračovať so spúšťaním elektrárne.

Prevádzkovateľ elektrárne, TEPCO uviedol tieto zlepšené bezpečnostné prvky:

* 15-metrové hrádze pre ochranu elektrárne od mora
* 20 tisíc ton vody určenej na chladenie reaktorov
* inštalácia ventilov na zachytenie 99,9% rádioaktívnych čiastočiek
* opatrenia na zamedzenie teroristických útokov a prírodných katastrov podľa pravidiel z júla 2013
* zvýšenie počtu bezpečnostných pracovníkov z 324 na 850 a pracovníkov z 205 na 260
* pokračujúci výcvik zamestnancov vrátane celo-závodných bezpečnostných cvičení
* oprávnenia na prevádzku ťažkých mechanizmov
* komunikácia s miestnymi komunitami prostredníctvom internetu

Referencie
----------

1. 1 2 3 4 5 6 7  GUPTA, Akanksha. *Top ten nuclear power plants by capacity* [online]. power-technology.com, 2019-06-26, [cit. 2023-12-29]. Dostupné online.
2. 1 2 3  GOMEZ SKOPALOVÁ, Veronika. Jadrové elektrárne: Ktorá krajina ich má najviac, koľko ich máme na Slovensku a aké bezpečné sú?. *Aktuality.sk* (Bratislava: Ringier Axel Springer Slovakia), 2023-08-26. Dostupné online [cit. 2023-12-29].
3. 1 2 3 4 5 6  OBAYASHI, Yuka. Japan lifts operational ban on world's biggest nuclear plant. *Reuters* (Reuters), 2023-12-27. Dostupné online [cit. 2023-12-29].
4. 1 2 3 4 5   *Kashiwazaki-Kariwa Nuclear Power Station, Japan* [online]. power-technology.com, 2020-06-30, [cit. 2023-12-29]. Dostupné online.
5. ↑   *Deväť z desiatich najvýkonnejších elektrární na svete sú vodné elektrárne* [online]. energie-portal.sk, 2016-10-24, [cit. 2023-12-29]. Dostupné online.
6. 1 2 3   *Kashiwazaki-Kariwa NPS Safety Measures* [online]. tepco.co.jp, [cit. 2023-12-29]. Dostupné online.
7. 1 2  SITA. Najväčšia jadrová elektráreň na svete zostane zatvorená. *SME* (Bratislava: Petit Press), 2007-08-10. Dostupné online [cit. 2023-12-29]. ISSN 1335-4418.
8. ↑  SHELDRICK, Aaron. Big in Japan? Hope at home for Toshiba's nuclear arm after U.S. debacle. *Reuters* (Reuters), 2017-03-17. Dostupné online [cit. 2023-12-29].
9. 1 2   *Tepco and Toshiba join forces to upgrade Kashiwazaki-Kariwa nuclear plant* [online]. neimagazine.com, 2020-06-20, [cit. 2023-12-29]. Dostupné online.
10. 1 2 3   *NRA lifts ban on operations at Kashiwazaki-Kariwa nuclear plant* [online]. The Japan Times, 2023-12-27, [cit. 2023-12-29]. Dostupné online.

Iné projekty
------------

Externé odkazy
--------------

* Elektráreň na webe operátora Tokyo Elektric Power Company (po anglicky)